પણ આ પણ માતાઓ જ હતી ને ! પોતે ભૂખી રહીને પણ બચોળીયાને ખવડાવવું એ કદાચ દરેક માતાનો એક સાહજિક ગુણ જ હશે ! તેમણે મારા માંસના ટુકડા કરી પોતાના બચ્ચાઓને દેવા માંડ્યા. એમાંનું એકાદ થોડુંક ઝીદ્દી હતું. પોતાની જાત મહેનતે ખાવા માંગતું હોય એમ તેણે નાના તીક્ષ્ણ દાંતથી મારી સાથળ ચીરવી શરુ કરી હતી. અને થોડી જ વારમાં તો એ મારા ભરાવદાર સાથળોની લિજ્જત માણતું હતું. પોતાના સિંહબાળની એ હરકત જોઈ ખૂણામાં બેઠેલો બાપ સહેજ મલકી રહ્યો હોય એમ એની તરફ નીરખી રહ્યો હતો !